Pietari I (Aragonia)

Pietari I eli Pedro I (n. 1068 – 28. syyskuuta 1104)Peter I  Encyclopædia Britannica Online. Viitattu 10.10.2023. oli Aragonian ja Navarran kuningas vuosina 1094–1104.O´Callaghan,, s. 680 

 Suku 
Hänen vanhempansa olivat Sancho I ja tämän ensimmäinen puoliso Isabel d'Urchel (k. 1071) joka oli Urgellin kreivi Ermengol III:n ja tämän ensimmäisen puolison Adelaide Besalún ainoa tytär. Vanhemmat erosivat vuonna 1070 ja avioituivat uudellleen tahoilleen. Hänen velipuoliaan olivat isän toisesta avioliiitosta Felicia de Roucyn kanssa Alfonso I, joka hallitsi velipuolensa jälkeen vuosina 1104–1134, ja Ramiro II, joka oli kuninkaana vuodet 1134–1137.

 Kuningas 
Pietari seurasi ainoana lapsena valtaistuimelle isäänsä, joka kuoli Huescan piirityksessä saamiinsa vammoihin.The New Encyclopaedia Britannica, s. 402 Hän jatkoi isänsä sotia Espanjan muslimeita vastaan ja sai vuonna 1096 suuren voiton Alcorazin luona al-Mustainin johtamista joukoista, minkä seurauksena alueen tärkeimpiin kuulunut Huesca antautui. Hän valtasi vuonna 1101 myös Barbarestron, mutta päätti lähteä kesken sotaretkiensä ristiretkelle, kunnes paavi Paschalis II takasi myös Espanjan taisteluille ristiretken aseman.O´Callaghan,, s. 212

 Avioliitot ja jälkeläiset 
Hän avioitui tammikuussa 1086 Jacassa Akvitanian herttuatar Agneksen (1072–1097) kanssa, joka oli Akvitanian herttua ja Poitiersin kreivi Guillaume VIII:n ja Hildegarde de Bourgognen tytär sekä Akvitanian herttua Guillaume IX:n sisar.

Heille syntyi kaksi lasta:

 Pedro (n. 1086–1103), avioitui 1098 El Cidin tyttären María Rodríguezin kanssa, liittoa juhlitaan Cantar de mio Cid -teoksessa ja myöhemmissä kirjallisuudesssa
 Isabel (n. 1086–1104)

Hän avioitui toisen kerran Huescassa 16. elokuuta 1097 Berta-nimisen naisen kanssa, joka oli luultavasti kotoisin Lombardiasta. Tapahtuma merkitsi Aragonian pääkaupungin siirtoa Jacasta suurempaan Huescan kaupunkiin. 

 Perintö 
Pietarin kuoltua ilman perillistä vallan peri hänen velipuolensa Alfonso I.O´Callaghan,, s. 258

Lähteet

Viitteet

Luokka:Aragonian hallitsijat
Luokka:1060-luvulla syntyneet
Luokka:Vuonna 1104 kuolleet